
66 DR.30.10.2008 
 

 Yang Berhormat Ipoh Timur juga ingin mengetahui apakah status terkini siasatan 
terhadap kes kehilangan mikrocip komputer di Pulau Pinang, kes kehilangan ataupun 
penculikan adik Sharlinie, kes pembunuhan seorang pemimpin politik di Johor Baru dan kes 
pembunuhan seorang isteri bekas Adun Pulau Pinang baru-baru ini, apakah tindakan Polis 
bagi menyelesaikan kes-kes tersebut. 

 Tuan Yang di-Pertua, siasatan terhadap kes-kes dinyatakan tersebut masih lagi 
diteruskan, pihak polis tidak pernah sekali-sekali pun menutup kes-kes ini dan masih lagi 
berusaha menyelesaikan.  Hasil siasatan polis setakat ini tidak dapat didedahkan kerana 
dikhuatiri boleh menjejaskan siasatan yang sedang dijalankan. 
 Yang Berhormat Seputeh minta Polis Diraja Malaysia memberikan laporan 
mengenai siasatan terhadap laporan polis yang dibuat oleh beliau mengenai SMS yang 
berunsurkan ugutan yang telah dihantar kepada beliau, siapakah individu yang berkenaan 
yang menggunakan nombor telefon tersebut, Yang Berhormat Seputeh juga minta 
penjelasan mengenai hasil siasatan serangan molotov cocktail terhadap rumah keluarga 
beliau. Untuk makluman Dewan yang mulia ini pihak polis telah pun menjalankan siasatan 
terhadap Cheras Repot 1915308, meskipun identiti pemilik nombor talian mudah alih 
tersebut telah pun dikenal pasti, siasatan masih lagi diteruskan dan usaha-usaha untuk 
mengesan dan menjejaki pemilik nombor telefon tersebut sedang dilakukan oleh pihak 
polis. 
■1610 
 Tuan Yang di-Pertua, pihak polis masih berusaha untuk mengumpul maklumat 
bagi mengenal pasti identiti suspek yang dipercayai bertanggungjawab melakukan 
perbuatan jenayah serangan molotov cocktail tersebut.  Sehubungan itu pihak-pihak yang 
mempunyai maklumat berhubung kes ini adalah diseru untuk tampil ke hadapan bagi 
membantu pihak polis. 

 Yang Berhormat Bukit Mertajam menyatakan bahawa rakyat semakin takut kerana 
indeks jenayah meningkat setiap hari.  Begitu juga kes rogol meningkat empat kes sehari 
pada tahun 2006 kepada lapan kes pada tahun 2007.  Apakah tindakan kerajaan untuk 
menangani masalah ini.  Tuan Yang di-Pertua, pada umumnya kes rogol di Malaysia 
mencatat peningkatan iaitu sebanyak 3,177 kes dilaporkan pada tahun 2007 berbanding 
2,454 kes pada tahun 2006.  Ini menunjukkan peningkatan sebanyak 723 kes ataupun 
29.64% berbanding dengan tahun sebelumnya.  Manakala bagi bulan Januari hingga 
September tahun ini sebanyak 2,573 kes telah pun dilaporkan berbanding 2,435 kes bagi 
tempoh yang sama pada tahun 2007.  Ini menunjukkan peningkatan sebanyak 138 kes 
ataupun 5.67%. 

 Walau bagaimanapun untuk makluman Ahli Yang Berhormat, kadar penyelesaian 
kes juga mencatatkan peningkatan yang membanggakan iaitu sebanyak 2,238 kes iaitu 
kira-kira 91.19% telah berjaya diselesaikan pada tahun 2006.  Sebanyak 2,936 kes iaitu 
kira-kira 92% berjaya diselesaikan pada tahun 2007.  Bagi tempoh Januari hingga 
September 2007 sebanyak 2,243 ataupun 92.11% kes berjaya diselesaikan.  Manakala 
bagi tempoh yang sama iaitu tahun 2008 kes yang berjaya diselesaikan adalah sebanyak 
2,408 kes ataupun 93.59%.  Ini menunjukkan kadar penyelesaian kes ataupun dengan izin, 
crime solving rate di Malaysia adalah melebihi 20% standard yang ditetapkan oleh Interpol. 

 Selain itu kerajaan juga telah mengambil inisiatif dengan melaksanakan pelbagai 
langkah bagi mencegah berlakunya jenayah rogol seperti meningkatkan lagi rondaan di 
kawasan-kawasan yang menjadi tumpuan orang ramai, khususnya wanita dan kanak-kanak 
seperti di pusat membeli belah dan taman permainan. 

 Tuan Gobind Singh Deo [Puchong]:  [Bangun] 

 Tuan Yang di-Pertua:  Yang Berhormat Puchong, Yang Berhormat. 

 Tuan Gobind Singh Deo [Puchong]:  Terima kasih, Tuan Yang di-Pertua.  Saya 
ingin bertanya kepada Yang Berhormat Timbalan Menteri, apakah yang dimaksudkan 
dengan kes-kes selesai?  Adakah ia bermaksud kes-kes di mana pesalah-pesalah berjaya 
ditangkap, dibawa ke mahkamah dan dituduh?  Adakah ia bermaksud bahawa kes itu 
ditutup begitu sahaja?  Apakah yang dimaksudkan dengan selesai itu? 



Yang Berhormat Ipoh Timur juga ingin mengetahui apakah status terkini siasatan terhadap kes kehilangan mikrocip komputer di Pulau Pinang, kes kehilangan ataupun penculikan adik Sharlinie, kes pembunuhan seorang pemimpin politik di Johor Baru dan kes pembunuhan seorang isteri bekas Adun Pulau Pinang baru-baru ini, apakah tindakan Polis bagi menyelesaikan kes-kes tersebut. Tuan Yang di-Pertua, siasatan terhadap kes-kes dinyatakan tersebut masih lagi diteruskan, pihak polis tidak pernah sekali-sekali pun menutup kes-kes ini dan masih lagi berusaha menyelesaikan. Hasil siasatan polis setakat ini tidak dapat didedahkan kerana dikhuatiri boleh menjejaskan siasatan yang sedang dijalankan. Yang Berhormat Seputeh minta Polis Diraja Malaysia memberikan laporan mengenai siasatan terhadap laporan polis yang dibuat oleh beliau mengenai SMS yang berunsurkan ugutan yang telah dihantar kepada beliau, siapakah individu yang berkenaan yang menggunakan nombor telefon tersebut, Yang Berhormat Seputeh juga minta penjelasan mengenai hasil siasatan serangan molotov cocktail terhadap rumah keluarga beliau. Untuk makluman Dewan yang mulia ini pihak polis telah pun menjalankan siasatan terhadap Cheras Repot 1915308, meskipun identiti pemilik nombor talian mudah alih tersebut telah pun dikenal pasti, siasatan masih lagi diteruskan dan usaha-usaha untuk mengesan dan menjejaki pemilik nombor telefon tersebut sedang dilakukan oleh pihak polis. #1610 Tuan Yang di-Pertua, pihak polis masih berusaha untuk mengumpul maklumat bagi mengenal pasti identiti suspek yang dipercayai bertanggungjawab melakukan perbuatan jenayah serangan molotov cocktail tersebut. Sehubungan itu pihak-pihak yang mempunyai maklumat berhubung kes ini adalah diseru untuk tampil ke hadapan bagi membantu pihak polis. Yang Berhormat Bukit Mertajam menyatakan bahawa rakyat semakin takut kerana indeks jenayah meningkat setiap hari. Begitu juga kes rogol meningkat empat kes sehari pada tahun 2006 kepada lapan kes pada tahun 2007. Apakah tindakan kerajaan untuk menangani masalah ini. Tuan Yang di-Pertua, pada umumnya kes rogol di Malaysia mencatat peningkatan iaitu sebanyak 3,177 kes dilaporkan pada tahun 2007 berbanding 2,454 kes pada tahun 2006. Ini menunjukkan peningkatan sebanyak 723 kes ataupun 29.64% berbanding dengan tahun sebelumnya. Manakala bagi bulan Januari hingga September tahun ini sebanyak 2,573 kes telah pun dilaporkan berbanding 2,435 kes bagi tempoh yang sama pada tahun 2007. Ini menunjukkan peningkatan sebanyak 138 kes ataupun 5.67%. Walau bagaimanapun untuk makluman Ahli Yang Berhormat, kadar penyelesaian kes juga mencatatkan peningkatan yang membanggakan iaitu sebanyak 2,238 kes iaitu kira-kira 91.19% telah berjaya diselesaikan pada tahun 2006. Sebanyak 2,936 kes iaitu kira-kira 92% berjaya diselesaikan pada tahun 2007. Bagi tempoh Januari hingga September 2007 sebanyak 2,243 ataupun 92.11% kes berjaya diselesaikan. Manakala bagi tempoh yang sama iaitu tahun 2008 kes yang berjaya diselesaikan adalah sebanyak 2,408 kes ataupun 93.59%. Ini menunjukkan kadar penyelesaian kes ataupun dengan izin, crime solving rate di Malaysia adalah melebihi 20% standard yang ditetapkan oleh Interpol. Selain itu kerajaan juga telah mengambil inisiatif dengan melaksanakan pelbagai langkah bagi mencegah berlakunya jenayah rogol seperti meningkatkan lagi rondaan di kawasan-kawasan yang menjadi tumpuan orang ramai, khususnya wanita dan kanak-kanak seperti di pusat membeli belah dan taman permainan. Tuan Gobind Singh Deo [Puchong]: [Bangun]. Tuan Yang di-Pertua: Yang Berhormat Puchong, Yang Berhormat. Tuan Gobind Singh Deo [Puchong]: Terima kasih, Tuan Yang di-Pertua. Saya ingin bertanya kepada Yang Berhormat Timbalan Menteri, apakah yang dimaksudkan dengan kes-kes selesai? Adakah ia bermaksud kes-kes di mana pesalah-pesalah berjaya ditangkap, dibawa ke mahkamah dan dituduh? Adakah ia bermaksud bahawa kes itu ditutup begitu sahaja? Apakah yang dimaksudkan dengan selesai itu?.